Максім Віктаравіч Чыж

Максім Чыж (нар. , ) — беларускі футбаліст, паўабаронца бярозаўскага «Крэчата».

 Клубная кар’ера 
Выхаванец бярозаўскага футбола, кар’еру пачаў у мясцовым клубе «Бяроза-2010», дзе з цягам часу замацаваўся ў аснове ў Першай лізе. У «Бярозе» выступаў на розных пазіцыях ад абаронцы да нападніка.

У пачатку 2016 года «Бяроза-2010» спыніла існаванне, і Максім далучыўся да брэсцкага «Дынама», з якім у сакавіку падпісаў кантракт. 2 красавіка 2016 года дэбютаваў у Вышэйшай лізе, правёўшы ўсе 90 хвілін у матчы супраць БАТЭ (1:4) на пазіцыі левага абаронцы. Пазней, аднак, быў пераведзены на фланг паўабароны, дзе стаў трывала выступаць у стартавым складзе.

У першай палове 2017 года стаў радзей з’яўляцца на полі. У ліпені 2017 года быў аддадзены ў арэнду літоўскаму «Атлантасу». Аднак, правёўшы за клуб 6 матчаў, атрымаў траўму і выбыў да канца сезона.

У студзені 2018 года пачаў рыхтавацца да новага сезона з брэсцкай камандай. У лютым не трапіў на другі турэцкі збор брэстчан і неўзабаве перайшоў у магілёўскі «Дняпро». У ліпені 2018 года быў аддадзены ў арэнду брэсцкаму «Руху», якому дапамог перамагчы ў Другой лізе. У лістападзе 2018 года разарваў кантракт з магілёўскім клубам.

У студзені 2019 года стаў паўнавартасным іграком «Руха», падпісаўшы аднагадовы кантракт. Дапамог клубу выйсці ў Вышэйшую лігу, дзе ў сезоне 2020 стаў часцей заставацца на лаўцы запасных. У студзені 2021 года па заканчэнні кантракта пакінуў «Рух».

У красавіку 2021 года далучыўся да «Маларыты». У лютым 2022 года пачаў трэніравацца з пінскай «Хваляй» і ў сакавіку падпісаў кантракт з клубам. Замацаваўся ў стартавым складзе пінскай каманды. У снежні 2022 года пакінуў «Хвалю».

У сакавіку 2023 года папоўніў склад «Нівы» з Доўбізны. Пакінуў клуб у снежні 2023 года.

У пачатку 2024 года далучыўся да бярозаўскага «Крэчата».

 Дасягненні 
 Уладальнік Кубка Беларусі: 2017
 Пераможца Другой лігі чэмпіянату Беларусі: 2018

 Статыстыка выступленняў 
СезонДывізіёнКлубМатчыГалы 2011  Д3  Бяроза-2010  1  0 2012  Д2  Бяроза-2010  6  0 2013  Д2  Бяроза-2010  9  1 2014  Д2  Бяроза-2010  27  4 2015  Д2  Бяроза-2010  20  1 2016  Д1  Дынама  24  3 2017 (1)  Д1  Дынама  8  2 2017 (2)  Д1  Атлантас  6  0 2018 (1)  Д1  Дняпро  14  1 2018 (2)  Д3  Рух  14  4 2019  Д2  Рух  23  5 2020  Д1  Рух  10  0 2021  Д3  Маларыта  17  6 2022  Д2  Хваля  23  7 2023  Д2  Ніва  26  3

 Крыніцы 

Катэгорыя:Футбалісты Беларусі
Катэгорыя:Ігракі ФК Бяроза-2010
Катэгорыя:Ігракі ФК Дынама Брэст
Катэгорыя:Ігракі ФК Атлантас Клайпеда
Катэгорыя:Ігракі ФК Дняпро Магілёў
Катэгорыя:Ігракі ФК Рух Брэст
Катэгорыя:Ігракі ФК Маларыта
Катэгорыя:Ігракі ФК Хваля Пінск
Катэгорыя:Ігракі ФК Ніва Доўбізна